**Bună ziua! Mă scuzați...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bună ziua! Mă scuzați, poate vă deranjez...

Poate că nu îmi pasă și nici nu mă jenez

Că vă-abordez direct, poate că sunt obraznic...

Înspăimântat de moarte de un prezent nemernic

Și mult prea tulburat de vijelia vremii

Vă- ntreb, poate că știți: Este sfârșitul lumii?

Privește- te străine în apa din fântână

Când stelele țintesc spre supla, alba lună

Și dacă ai să vezi cum chipu-ți se destramă

Vei înțelege- a lumii neputincioasă dramă...

Puzderie de stele îngenunchează cerul

Când luna- n zori dispare furându-ți etrierul.